《涧录招饮次日乃生朝》
宋代·葛天民

平生南磵古遗民，初度招呼我辈人。
每听谑谈须绝倒，极知老气政轮囷。
杯盘满坐添灯火，儿女成行劝主宾。
但愿吾侪似梅柳，年年相见一回新。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。